Торлопов Станислав Анфимович

Торлопов Станислав Анфимович (1936—2015) — коми серпасалысь.

 Олан туй 
Станислав Торлопов чужӧма 1936-ӧд вося йирым тӧлысь 12-ӧд лунӧ Москваын, кӧні сылӧн бать-мамыс вӧліны курсъяс вылын. 1953—1958-ӧд воясӧ велӧдчӧма Костромаса художественнӧй училишӧын. 1958-ӧд восянь олӧ Сыктывкарын, уджалӧ Художественнӧй фондын.

Кулӧма Сыктывкарын 2015-ӧд вося рака тӧлысь 3-ӧд лунӧ;В Коми скончался народный художник России Станислав Торлопов // «Комиинформ» сайт (2015.03.03; рочӧн), гуалӧма Сыктывкарын жӧ.

 Серпасасьӧм 
С.А. Торлопов тшӧкыда серпасаліс Войвыв: Печора да Войвыв Урал, Арктика да Кӧла кӧдж. Тані чужисны пейзажъяс, тані паныдаліс серпасъясыслы да портретъясыслы геройясӧс. 1960—1980-ӧд воясӧ некымынысь ветлӧма геологъяскӧд экспедицияӧ Печора ковтысӧ, Войвыв Уралӧ да Арктикаӧ.

Выль уджъяс чужӧмаӧсь суйӧр сайӧ ветлӧм бӧрын. Аслыспӧлӧсӧн петкӧдчӧма Вьетнам. 1975 да 1976-ӧд воясӧ Вьетнамӧ ветлӧм бӧрын С. А. Торлопов дасьтӧ этюдъяс, портретъяс да серпасъяс чукӧр. Тадзи жӧ чужӧмаӧсь серпас чукӧръяс Литва, Болгария, Польша да Германияӧ ветлӧм бӧрын.

СССР-са серпасалысьяслӧн котырӧ пырысь (1967); Петровскӧй наукаяс да искусствояслӧн академияӧ пырысь.

Сылысь уджъяссӧ видзӧны Третьяков нима канму галереяын да Россияса некымын регионса музеях, Россияса да суйӧрсайса асшӧр коллекцияясын.

 Торъя выставкаяс 

 Наградаяс 
 Коми АССР-са канму премия босьтысь (1968)
 РСФСР-са нимӧдана серпасалысь (1971)
 Коми АССР-са нимйӧза серпасалысь (1980)
 «Почёт пас» орден (1986)
 Россияса нимйӧза серпасалысь (2006)

 Ӧшмӧсъяс 
 ARTRU.INFO сайт
  Щербинина М. Станислав Торлопов: «Истина открывается не сразу» // «Республика» газет, 2014 во, рака тӧлысь 13-ӧд лун, 26-ӧд № (рочӧн)
 В Коми скончался народный художник России Станислав Торлопов // «Комиинформ» сайт (2015.03.03; рочӧн)

 Ыстӧдъяс 

Категория:Персоналия анбурӧд
Категория:Персоналия:Коми
Категория:Коми серпасалысьяс